stanford-oval/wikipedia huggingface dataset:
סדראדין אגא חאן
אספן אמנות

בימי חייו אסף הנסיך סדראדין את אחד מאוספי אמנות האסלאם המרשימים בעולם. לאורך 50 שנה צבר אוסף של ציורים, שרטוטים, כתבי יד ויצירות מיניאטוריות שערכן רב. בנוסף היה ברשותו אוסף של אמנות אפריקאית פרימיטיבית שאותו מכר לפני שנת 1985.
התעניינותו באמנות האסלאם החלה עוד בימי נערותו בזכות הספרייה העשירה של ספרות פרסית אשר הייתה לסבתו מצד אביו ובה ספרי מיסטיקה ואסטרולוגיה. בעת לימודיו בהרווארד בשנות ה-50, הוא ביצע רכישות אמנות בניו יורק ואחר כך החל לרכוש חפצי אומנות מסוחרי אמנות בפריז, בז'נבה ובלונדון. הוא הופיע באופן קבוע במכירות פומביות בבתי המכירות סותבי'ס וכריסטי'ס, באירופה ובארצות הברית.
אוסף אגא חאן הוא עצום ומגוון ומכיל חפצי אמנות ערביים, טורקיים והודיים, החל מן המאה ה-10. חלק מכתבי היד והציורים שאסף מתעדים את תולדות משפחתו, אשר שורשיה מגיעים לפאטמה בת מוחמד. באוסף אף דוגמאות לקליגרפיה עות'מאנית, בכתבי יד ובציורים.
במהלך חייו הוצגו חלקים מן האוסף בתערוכות שנערכו בניו יורק, לונדון וציריך, אחת הבולטות בהן הייתה תערוכה נודדת שאורגנה על ידי המוזיאון הבריטי בשנת 1998. האוסף בשלמותו יוצג במוזיאון אשר נבנה לצורך כך בעיר טורונטו, קנדה, ביוזמת קרן אגא חאן לתרבות.. קרן אגא חאן מקימה גם שני מוזיאונים נוספים בקהיר ובזנזיבר.
הערות שוליים

↑  בשנת 2006 הקרן מוזגה אל תוך "Aga Khan Foundation"

ראה:https://the.akdn/en/resources-media/whats-new/news-release/bellerive-foundation-merges-aga-khan-foundation
↑  Genial diplomat shone under fire, The Telegraph, London. June 16, 2003.
↑  Hidden secrets of the universe, The Telegraph, London. January 24, 1998.
↑  Sadruddin Aga Khan, UNESCO Courier, May 1991.
↑  Genial diplomat shone under fire, The Sydney Morning Herald, ‏2003-06-16 (באנגלית)
↑  Prince Sadruddin Aga Khan, www.amaana.org
↑  Bellerive Foundation Merges with the Aga Khan Foundation, web.archive.org
↑  The Arts of Islamic Book: The Collection of Prince Sadruddin Aga Khan, Arts of Asia 1984;14(6):55-66.
↑  Aga Khan Museum (AKM)
| --- | --- |
בקרת זהויות :  NLI: 987007273673605171  PLWABN: 9812076237505606  BIBSYS: 90897140  BNE: XX4776450  BnF: cb12182959w (data)  GND: 124894666  ISNI: 0000 0001 2124 1952  LCCN: n78075292  NKC: xx0221545  NLA: 35749676  NTA: 071549153  RERO: 02-A002910572  RKD: 438725  SELIBR: 175670  SNAC: w6h13dzg  SUDOC: 027906191  Trove: 1070149  ULAN: 500697974  VIAF: 23404131   WorldCat (עם VIAF): 23404131
וולינג איירליינס

איירבוס A321 של החברה
וולינג איירליינס (באנגלית: Vueling Airlines) היא חברת תעופה ספרדית, המוגדרת כחברת לואו קוסט. בסיסה הראשי של החברה נמצא בנמל התעופה בברצלונה, והיא מפעילה קווים ל-13 יעדים מנמל התעופה אליקנטה-אלש מיגל ארננדס.
תולדות החברה

החברה נוסדה בשנת 2004 והחלה לפעול ביולי אותה שנה בקו ברצלונה - איביזה.
בשנת 2006, בדירוג חברות התעופה הזולות הטובות באירופה, נבחרה החברה במקום השלישי אחרי החברות אייר ברלין, ואיזיג'ט.
ביולי 2009 התאחדה החברה עם חברת קליקאייר תחת השם וולינג איירליינס.
באוגוסט 2012 התנתק הקשר בין מטוס של החברה לנמל התעופה סכיפהול בטיסה מספרד לאמסטרדם, כאשר המטוס נחשד כחטוף והוזנקו שני מטוסי קרב ליירטו. בסופו של דבר המטוס נחת באמסטרדם והתגלה שהמטוס לא נחטף, אלא היו לו בעיות בקשר.
תולדות החברה > פעילות החברה בישראל

נכון לספטמבר 2023, החברה מפעילה 7 טיסות שבועיות בקו ברצלונה-תל אביב במטוס איירבוס A320.
צי המטוסים

צי המטוסים של החברה נכון ליוני 2020:
| כלי טיס | בצי | בהזמנה | נוסעים | הערות |
| --- | --- | --- | --- | --- |
| איירבוס A319-100 | 6 | — | 144 |  |
| איירבוס A320-200 | 78 | — | 180 |  |
| איירבוס A320-200 | 78 | — | 186 |  |
| איירבוס A320neo | 25 | 19 | 186 |  |
| איירבוס A321-200 | 15 | — | 220 |  |
| איירבוס A321neo | — | 12 | איו מידע |  |
| סה"כ | 124 | 31 |  |  |
הערות שוליים

↑  פרטי צי המטוסים של וולינג איירליינס, באתר airfleets.net (באנגלית)
| --- | --- |
בקרת זהויות :  LCCN: nb2014002851  VIAF: 307440366   WorldCat (עם VIAF): 307440366
ויקי כחלון

ויקי כחלון (נולד ב-15 בינואר 1993) הוא כדורגלן ישראלי המשחק בעמדת המגן הימני בבני הרצליה מליגה ג'.
קריירה

כחלון החל לשחק כדורגל במחלקת הנוער של מכבי נתניה, וב-20 באפריל 2013 ערך את הופעת הבכורה שלו בקבוצה הבוגרת של המועדון בליגת העל, בניצחון 2–1 על מ.ס. אשדוד. בתום עונה זו ירדה הקבוצה לליגה הלאומית, ובעונת 2013/2014 שותף בתשעה משחקי ליגה, וסייע לקבוצה לחזור לליגת העל. בעונת 2014/2015 שותף בשבעה משחקים בליגת העל.
ב-23 באוגוסט 2015 חתם בהפועל פתח תקווה מהליגה הלאומית. ב-9 באוקטובר 2015 כבש את שער הבכורה שלו בקריירה, בניצחון 1–0 על עירוני קריית גת, ובסך הכול ערך 31 הופעות במדי הקבוצה בעונת 2015/2016.
בקיץ 2016 חזר למכבי נתניה, לאחר שירדה לליגה הלאומית. ב-14 בנובמבר 2016 כבש את שער הבכורה שלו במדי מכבי נתניה, בניצחון 1–0 על בית"ר תל אביב רמלה, ובסך הכול כבש שני שערים ב-28 הופעות בעונת 2016/2017 וסייע לקבוצה להעפיל בחזרה לליגת העל. ב-24 בפברואר 2018 הבקיע כחלון את שער הבכורה שלו בליגת העל, בניצחון 2–1 על מכבי חיפה, ובסך הכל ערך 27 הופעות בעונת 2017/2018. בעונת 2018/2019 ערך 28 הופעות וכבש שער אחד. בסיום עונת 2019/20 שוחרר ממכבי נתניה.
ב-18 בינואר 2021 חתם עד תום העונה בהפועל רמת השרון מהליגה הלאומית.
ב-11 ביולי 2021 חזר לליגת העל כאשר חתם בהפועל נוף הגליל.
ב-3 בפברואר 2022 חזר לקדנציה שנייה בהפועל פתח תקווה.
ב-12 ביולי 2022 חתם בעירוני טבריה.
ב-6 באוגוסט 2023 חתם בהפועל ראשון לציון.
ב-13 בדצמבר 2024 חתם במ.ס טירה.
ב-3 במרץ 2025 חתם בבני הרצליה מליגה ג'.
הערות שוליים

↑  רועי זריהן, ‏קורצקי מתחזק: ויקי כחלון חתם בהפועל פ"ת, באתר ערוץ הספורט, 23 באוגוסט 2015
↑  ערן גולן, ויקי כחלון עוזב את מכבי נתניה: "המועדון התנהל לא נכון", באתר mynet נתניה, 17 ביולי 2020
↑  מאור רחמני, ‏יורד ללאומית: ויקי כחלון חתם בהפועל רמת השרון, באתר ONE‏, 18 בינואר 2021
↑  דורון בן דור, ‏ירין פרץ ו-ויקי כחלון חתמו בהפועל נוף הגליל, באתר ONE‏, 11 ביולי 2021
↑  ויקי כחלון חוזר להפועל פתח תקווה: "שמח לפגוש שוב את האוהדים", באתר הפועל פתח תקווה, 3 בפברואר 2022
↑  מיכאל וייסרמן, ויקי כחלון חתם בעירוני טבריה, באתר דאבל פס, 12 ביולי 2022
↑  יעד חדש: ויקי כחלון חתם בהפועל ראשון לציון, באתר ONE‏, 6 באוגוסט 2023
↑  יונתן גינזבורג, ‏רכש מרשים: ויקי כחלון חתם במ.ס טירה, באתר ONE‏, 13 בדצמבר 2024
↑  מיכאל וייסרמן, החתמת ענק בליגה ג': ויקי כחלון וראול גרשומוב חתמו בבני הרצליה, באתר דאבל פס, ‏3 במרץ 2025
ראש ממשלת סוריה

| --- | --- |


 איוש נוכחי:  מוחמד אל-בשיר
 תאריך כניסה לתפקיד:  10 בדצמבר 2024
 תחום שיפוט:  הצבא הסורי החופשי סוריה
 מושב המשרה:  דמשק
 ייסוד המשרה:  1920
 www.pministry.gov.sy
 
ראש ממשלת סוריה הוא העומד בראש ממשלת סוריה, האחראי לניהול ענייני המדינה היומיומיים ולעמידה בראש הרשות המבצעת.
היסטוריה

תפקיד זה נוצר בשנת 1920 עם הקמת ממלכת סוריה ומאז, כיהנו בתפקיד עשרות ראשי ממשלה, תחת משטרים שונים שכללו מונרכיה, מנדט צרפתי, דמוקרטיה, משטר צבאי, ורפובליקה נשיאותית.
עד שנת 1946, ראשי ממשלה מונו על ידי שלטונות המנדט הצרפתי או על ידי הנשיאים המקומיים של סוריה.
לאחר קבלת העצמאות, תפקיד ראש הממשלה הפך לתפקיד מרכזי במערכת השלטון ומאז 1970, עם עליית משפחת אסד לשלטון, נחלש מעמדו של ראש הממשלה והנשיא הפך לדמות השלטונית הדומיננטית.
ראש הממשלה האחרון שמונה תחת שלטון אסד הוא חוסיין ערנוס שמונה בשנת 2020, נחשב לדמות נאמנה לבשאר אל-אסד והתמקד בניהול המשבר הכלכלי הקשה במדינה על רקע הסנקציות הבינלאומיות ומלחמת האזרחים המתמשכת.
בתאריך 13 בדצמבר 2024, מונה מוחמד אל-בשיר לראש ממשלת המעבר לאחר נפילת משטר אל-אסד.
סמכויות

ראש ממשלת סוריה ממונה על ידי נשיא סוריה ובסמכותו לבחור את חברי הממשלה (הקבינט) שנדרשת לקבל את אמון מועצת העם (הפרלמנט הסורי).
על פי החוקה הסורית, תפקידו של ראש הממשלה הוא לנהל את המדיניות הכלכלית, החברתית והפוליטית של המדינה בשיתוף פעולה עם נשיא הרפובליקה.
ראשי ממשלה

מאז יצירת התפקיד בשנת 1920, כיהנו עשרות ראשי ממשלה בסוריה וביניהם:
פארס אל-ח'ורי – דמות מרכזית בתהליך קבלת העצמאות.
חאלד עזם – ראש ממשלה בתקופות של חוסר יציבות פוליטית.
מחמד חנאדי – ראש ממשלה בתחילת שלטון משפחת אסד.
חוסיין ערנוס – ראש הממשלה האחרון שמונה על ידי משפחת אסד בשנת 2020.
מוחמד אל-בשיר - מונה בחודש דצמבר 2024, לאחר הפלת משטר אסד.
הערות שוליים

↑  Refworld | Syrian Arab Republic: Constitution, 2012, web.archive.org, ‏2019-03-05
↑  Staff, The New Arab. "HTS confirm Al-Bashir as Syrian caretaker prime minister". The New Arab (באנגלית). נבדק ב-2024-12-15.
↑  דיווח: המורדים מינו ראש ממשלה חדש בסוריה, באתר "סרוגים", 9 בדצמבר 2024
↑  Sh, Up to Double: Commodity Prices Rise in Aleppo - The Syrian Observer, ‏2024-12-05 (באנגלית אמריקאית)
מוחמד אל-בשיר

מוחמד אל-בשיר (בערבית: محمد البشير, תעתיק מדויק: מחמד אלבשיר; נולד ב-1983) הוא פוליטיקאי סורי המכהן כראש ממשלת המעבר הסורית לאחר הפלת משטר בשאר אל-אסד, לאחר שהיה ראש הממשלה החמישי של ממשלת ההצלה הסורית מאז 13 בינואר 2024. הוא מהנדס חשמל בהשכלתו.
ביוגרפיה > ראשית חייו

אל-בשיר נולד באזור ג'בל זאוויה שבמחוז אידליב בשנת 1983. הוא סיים תואר בהנדסת חשמל באוניברסיטת חלב ב-2007. בשנת 2021 הוא השיג תואר בשריעה ומשפטים מאוניברסיטת אידליב. בעל תואר במנהל ציבורי וניהול פרויקטים. עד 2011 הפך אל-בשיר לראש המחלקה למכשירים מדויקים בגז במפעל של חברת הגז הסורית.
ביוגרפיה > פוליטיקה

לפני שמונה לשר, שימש אל-בשיר כמנהל החינוך האסלאמי במשרד הווקף במשך שנתיים וחצי. לאחר מכן שימש כסגן מנהל ולאחר מכן כמנהל לענייני עמותות במשרד הפיתוח והנושאים ההומניטריים. בין 2022 ל-2023 כיהן כשר הפיתוח והנושאים ההומניטריים בקבינט של עלי קדה (אנ').
בינואר 2024, מועצת השורא של ממשלת ההצלה הסורית הצביעה בעד בחירת אל-בשיר לראש ממשלה. מצע הבחירות שלו התמקד בממשל אלקטרוני ובאוטומציה ממשלתית. תחת ניהולו הורידו את אגרות המקרקעין, הוא הקל בתקנות התכנון, והחל בהתייעצות להרחבת תוכנית הייעוד של העיר אידליב.
ביוגרפיה > פוליטיקה > בעקבות הפלת משטר אסד

בסוף נובמבר 2024 פתחו היאת תחריר א-שאם וקבוצות אופוזיציה אחרות במתקפה נגד ממשל אסד, שהובילה להפלת משטר אסד ובין היתר לכיבוש חלב ולהגדלה משמעותית של השטחים הנשלטים על ידי ממשלת ההצלה. במסיבת עיתונאים הצהיר אל-בשיר כי המתקפה נפתחה בתגובה להתקפות על אזרחים של חיילי ממשלת סוריה, שלטענתו הביאה לעקירת "עשרות אלפי" אזרחים. ב-4 בדצמבר 2024 נסע אל-בשיר לחלב כדי לפקח על פתיחתם מחדש של משרדי הממשלה, תוך שהוא משבח את עובדי הממשלה הקודמת שחזרו לעבודה.
ב-9 בדצמבר 2024, לאחר נפילת משטר אסד, הוטל על אל-בשיר להרכיב ממשלת מעבר לאחר שמנהיג היאת תחריר א-שאם אחמד א-שרע נפגש עם ראש ממשלת סוריה מוחמד ראזי אל-ג'לאלי כדי לארגן את העברת השלטון.
הערות שוליים

↑  The National, Who is Mohammed Al Bashir, the man who will oversee Syria's government transition?, The National (באנגלית)
↑  "رئيس مجلس الوزراء في حكومة الإنقاذ السورية - حكومة الإنقاذ السورية". Syrian Salvation Government (בערבית). 2023-03-27. אורכב מ-המקור ב-2024-12-08. נבדק ב-2024-12-09.
↑  "إدلب.. محمد البشير رئيس جديد لحكومة "الإنقاذ"" [Mohammad Al-Bashir Appointed as the New Head of the "Salvation Government"]. Enab Baladi (בערבית). 2024-01-13. ארכיון מ-2024-02-27. נבדק ב-2024-12-02.
↑  "Engineer Muhammad al-Bashir Elected as SSG Prime Minister". Levant24 (באנגלית אמריקאית). 2024-01-13. נבדק ב-2024-12-02.
↑  "Salvation Government Studies Expanding Idlib City Zoning Plan". Syria Report (באנגלית אמריקאית). נבדק ב-2024-12-02.
↑  "Syrian insurgents cut off key road as 200 die in escalating violence". The Guardian. 28 בנובמבר 2024. נבדק ב-2 בדצמבר 2024. {{cite news}}:  (עזרה)תחזוקה - ציטוט: url-status (link)
↑  SCOPE 24. "Armed factions of the Syrian opposition announce entry into several neighborhoods in Aleppo - SCOPE 24". SCOPE 24 (בערבית). נבדק ב-2024-12-02.
↑  "Up to Double: Commodity Prices Rise in Aleppo". The Syrian Observer (באנגלית אמריקאית). 2024-12-05. נבדק ב-2024-12-09.
↑  דיווח: זה הבכיר שצפוי לעמוד בראשות ממשלת המעבר בסוריה, באתר עכשיו 14, 10 בדצמבר 2024
↑  דיווח: המורדים מינו ראש ממשלה חדש בסוריה, באתר "סרוגים", 9 בדצמבר 2024
ערך זה הוא קצרמרבנושא אישים ובנושא סוריה. אתם מוזמנים לתרום לוויקיפדיה ו.
פיליפוס הראשון

פִילִיפּוּס הָרִאשׁוֹן פִילָדלְפוּס (ביוונית עתיקה: Φίλιππος Α΄ Φιλάδελφος פיליפוס משמעותו lover of horses) היה מלך הלניסטי של הממלכה הסלאוקית על סוריה בין כיבוש מזרח וצפון הממלכה מידי אחיו דמטריוס השלישי בתמיכת מיתרידטס השלישי, יורש הכס של האימפריה הפרתית בשנת 87 לפנה"ס לבין מותו המעורפל והלא ברור שלו בשנת 75 לפנה"ס, לאחר ניסיון לכבוש את דמשק מידיו של אנטיוכוס השנים עשר.
ביוגרפיה

מאז תקופת שלטונו של אנטיוכוס השמיני הייתה הממלכה הסלאוקית מחולקת בין המזרח למערב (צדדים אלו כונו צפון; מזרח ודרום; מערב) ובין ענפים בשושלת הסלאוקית אשר טענו לכס.
הודות להשפעתה המדינית והפוליטית של מצרים התלמיית על הממלכה הסלאוקית, היה זה תלמי התשיעי, פרעה מצרים הגולה, אשר הסדיר את הירושה בפלג המזרחי של הממלכה. לפיו יהיה סלאוקוס השישי, בנו הבכור של אנטיוכוס, המלך הסלאוקי הראשי, בעוד דמטריוס השלישי (אחיו התאום של פיליפוס) ישלוט כמושל על רוב המזרח ויפעל ממרכז כוח בדמשק, בעוד פיליפוס ישלוט על חלקה משנית בצפון-מזרח הממלכה.
פועלו של אנטיוכוס העשירי מהמערב נגד האימפריה הפרתית הוא זה אשר הביא לבסוף לנפילתו בידי מיתרידטס השני, מלך פרתיה, ולאחר מותו השתמשו דמטריוס ופיליפוס בפרצת אי-הסדר של המערב בשביל לכבוש את אנטיוכיה, להשיג חוף אל הים התיכון, ולנסות לסיים את מלחמת האזרחים הפנימית.
היה זה לאחר לקיחת אנטיוכיה, שהברית בין דמטריוס ופיליפוס הסתיימה, והשניים החלו להתמודד ביניהם על הכתר. דמטריוס מיהר לקחת את היד העליונה והטיל מצור על חלב, בירת כוחו של פיליפוס אך בזכות יכולתו הדיפלומטית, פיליפוס איחד כוחות עם מיתרידטס השלישי, מלך פרתיה העתידי להביס את דמטריוס ולהסדיר עצמו כמלך הסלאוקי בעוד דמטריוס עצמו נלקח אל הבירה הפרתית בקטסיפון כ"פרס" על ניצחונם של הפרתים.
בהמשך פיליפוס השליט את שלטונו על הצפון והוכר כראש בית סלאוקוס באנטיוכיה. כעת הפלג המערבי של אנטיוכוס העשירי לשעבר, נסג לדרום מזרח, לקח את דמשק והעביר ידיים לידי שלטונו של אנטיוכוס השנים עשר (אחד מאחיהם של דמטריוס השלישי ופיליפוס). פיליפוס שמר לאורך שלטונו על קשרים טובים עם ממלכת ארמניה העתיקה והמתחזקת אשר נשלטה בידי טיגראנס הגדול.
מותו

לאחר נפילתו של אנטיוכוס השנים עשר במלחמה נגד ממלכת הנבטים מפטרה, יצא פיליפוס בניסיון לכבוש את דמשק ולאחד סופית את הממלכה הסלאוקית, בנקודה זאת בשנת 75 לפנה"ס הוא נעלם מהמפה ומספר הכתבים אודותיו אינם מתאימים אחד עם השני. ישנם שני סיפורים מרכזיים על סופו של פיליפוס:
בריחה לקיליקיה: לפי תבליט אשר נמצא בעיר העתיקה אולה (דרום אסיה הקטנה): לאחר הפסד במערכה לכבוש את דמשק, פיליפוס נטש את הכתר וברח מכל סמכויותיו בבושת פנים אל קיליקיה. בעודו שם הוא נהרג עקב הכאוס אשר נוצר מתוך מלחמות מיתרידטס.
שלטון שלום ארוך: לפי הטענה המרכזית השנייה, החוסר בכתוב מסמל כי פיליפוס המשיך את שלטונו בשלום והיה לשליט מוצלח לעוד שנים רבות עד פטירתו בסבה טובה. טענה זאת אשר טוענת כי שלטונו של פיליפוס הרחיב את השפעת הסלאוקים נתמך בהימצאות מטבעות עם פניו בדורה אירופוס.
ראו גם

דמטריוס השלישי
מיתרידטס השני, מלך פרתיה
טיגראנס הגדול
סוריה הסלאוקית נכון לשיא שלטונו של פיליפוס הראשון.
.cg

| --- | --- |
 תאריך ייסוד:  1997
 סוג סיומת:  ccTLD - סיומת אינטרנט מדינית
 סטטוס:  פעיל
 רשם:  Interpoint Switzerland
 חסות:  ONPT Congo
 שימוש מיועד:  חברות הגרות או קשורת לרפובליקה העממית של קונגו
 שימוש בפועל:  לא מקבלת הרבה שימוש בפועל.
 הגבלות רישום:  אין מגבלות רישום, אך אזרחי קונגו מקבלים רישום דומיין אחד באופן חינמי ללא תשלום.
 מסמכים:  Policy
 nic.cg
 
‎.cg היא סיומת אינטרנט מדינית (ccTLD) השייכת לרפובליקה של קונגו. הסיומת מנוהלת על ידי חברת ONPT Congo ו-Interpoint Switzerland. הדומיין לשימוש לחברות הגרות או קשורות לרפובליקה העממית של קונגו. אך בפועל מקבלת מעט מאוד שימוש, בעוד שיש יותר שימוש בדומיין .cd השייכת לרפובליקה הדמוקרטית של קונגו
ארבעת המצורעים

ארבעת המצורעים הוא סיפור תנכ"י המופיע בספר מלכים ב', פרק ו' - ז. הסיפור אירע בתקופתו של הנביא אלישע, תחילתו במצור על העיר שומרון שערך מלך ארם, וסופו בישועה הניסית שעושה ה' לעם ישראל. ארבעת המצורעים הם אלו שמגלים את ישועת ה', ומודיעים לאנשי העיר כי נושעו.
על פי דברי רבי יוחנן בתלמוד, ארבעת המצורעים הללו הם גיחזי ושלושת בניו.
רקע

באותה תקופה, יהורם מלך על ישראל, וכנגדו נלחם בן הדד השני מלך ארם. מחנה ארם מציב מארבים רבים לחיילי ישראל, אך נוכח לדעת כי באורח פלא הם מצליחים שלא ליפול באותם מארבים. בעקבות כך חושד מלך ארם כי ישנה חפרפרת בתוך מחנהו שמוסר מידע למלך ישראל. בעקבות כך הוא דורש לדעת מי הוא זה שמוסר את המידע:
וַיִּסָּעֵר לֵב מֶלֶךְ אֲרָם עַל הַדָּבָר הַזֶּה וַיִּקְרָא אֶל עֲבָדָיו וַיֹּאמֶר אֲלֵיהֶם הֲלוֹא תַּגִּידוּ לִי מִי מִשֶּׁלָּנוּ אֶל מֶלֶךְ יִשְֹרָאֵל
למעשה, היה זה אלישע הנביא, ששלח את אחד מנעריו להודיע למלך כי במקום פלוני הקים מלך ארם מארב. בתחילה שלח המלך לבדוק האם אכן כך. משונכח לדעת שאכן צדקו דברי הנביא, היה מרבה לשלוח אליו שליחים מדי פעם על מנת להתעדכן במארבים שהכינו מחנה ארם.
בתגובה לחשדו של מלך ארם, מבהיר אחד מעבדיו שאלישע הוא זה שמגלה את דבר המארבים למלך ישראל:
וַיֹּאמֶר אַחַד מֵעֲבָדָיו: לוֹא אֲדֹנִי הַמֶּלֶךְ, כִּי אֱלִישָׁע הַנָּבִיא אֲשֶׁר בְּיִשְֹרָאֵל יַגִּיד לְמֶלֶךְ יִשְֹרָאֵל אֶת הַדְּבָרִים אֲשֶׁר תְּדַבֵּר בַּחֲדַר מִשְׁכָּבֶךָ
בעקבות כך זועם מלך ארם, והוא מחליט להינקם מאלישע. לאחר שנודע לו כי אלישע שוהה באותה העת בדותן, הוא שולח חיל גדול על מנת לצור על העיר, ולתפוס את אלישע. אלישע מתפלל לה' שיעוור את עיניהם, ואז מודיע להם כי האיש שאותו הם מחפשים נמצא בשומרון, והוא אף לקוח אותם עימו לשם. כשהם מגיעים לשומרון, הוא מבקש מהשם שיפקח את עיניהם, והם מגלים שהם נמצאים בתוך השומרון. יורם מלך ישראל מבקש מאלישע רשות להכות את החיילים, אך אלישע מונע ממנו לעשות זאת מאחר שתפיסתם נעשתה בדרך נס, ומבקש שיתנו להם לחם ומים ולשלוח אותם חזרה לארצם. ואכן כך נעשה. לאחר אירוע זה, מחליט מלך ארם להילחם עם ישראל בצורה חזיתית. הוא אוסף את כל מחנהו ומקים מצור כבד על השומרון. בעקבות המצור נוצר רעב חמור בשומרון. הרעב גובר עד שראש חמור נמכר בשמונים כסף, ורבע קב צואת יונים בחמישה כסף.
באחד הימים יצא מלך ישראל מביתו, כשאישה ניגשת אליו ומבקשת ממנו מאכל, כשחוקר אותה המלך, היא מספרת לו שסיכמה עם חברתה שהם יאכלו את בנה שלה היום ואילו למחרת יאכלו את בן חברתה. ואכן ביום הראשון התחלקו בבנה, אך למחרת כאשר הגיעה לאכול את בן חברתה, היא העלימה אותו: ”וַתֹּאמֶר: הָאִשָּׁה הַזֹּאת אָמְרָה אֵלַי תְּנִי אֶת בְּנֵךְ וְנֹאכְלֶנּוּ הַיּוֹם וְאֶת בְּנִי נֹאכַל מָחָר: וַנְּבַשֵּׁל אֶת בְּנִי וַנֹּאכְלֵהוּ, וָאֹמַר אֵלֶיהָ בַּיּוֹם הָאַחֵר תְּנִי אֶת בְּנֵךְ וְנֹאכְלֶנּוּ, וַתַּחְבִּא אֶת בְּנָהּ”
כששמע המלך את סיפורה הוא נחרד, ובעקבות כך קורע את בגדיו, כשמתחתיהם - כך מגלה המון העם - הוא לבוש שק, ונשבע כי עוד היום הוא יסיר את ראשו של אלישע מעליו, כשלפי הבנתו אלישע הוא זה שאשם במה שקרה.
אלישע שנודע לו על כך, בנבואה מפרסם דבר זה ברבים, ומבקש ללחוץ את שליחו של המלך בדלת:
הַרְּאִיתֶם כִּי שָׁלַח בֶּן הַמְרַצֵּחַ הַזֶּה לְהָסִיר אֶת רֹאשִׁי רְאוּ כְּבֹא הַמַּלְאָךְ סִגְרוּ הַדֶּלֶת וּלְחַצְתֶּם אֹתוֹ בַּדֶּלֶת הֲלוֹא קוֹל רַגְלֵי אֲדֹנָיו אַחֲרָיו
כאשר המלאך מגיע לביתו של אלישע, מתעשת המלך ואומר מאחר שרעה זו היא מאת ה' מה יועיל להרוג את הנביא אלישע. בעקבות כך מבשר לו אלישע כי הרעב יפסק, וכבר מחר התבואה תהיה בשפע ובזול:
וַיֹּאמֶר אֱלִישָׁע שִׁמְעוּ דְּבַר ה', כֹּה אָמַר ה': כָּעֵת מָחָר סְאָה סֹלֶת בְּשֶׁקֶל וְסָאתַיִם שְֹעֹרִים בְּשֶׁקֶל בְּשַׁעַר שֹׁמְרוֹן
אחד מעוזריו של המלך, מתפלא על כך, ומסרב להאמין, כשהוא טוען שאפילו אם ירדו חיטים מהשמים, לא ייתכן כדברי הנביא. בעקבות כך עונה לו אלישע כי למחרת היום, הוא יראה בעיניו את הדבר, אך לא יזכה להנות מכך.
רקע > המצורעים

באותה העת היו מחוץ לשערי העיר ארבעה מצורעים. מצורעים אלו נשלחו מהמחנה, כדין התורה שיש לשלוח את המצורעים מחוץ לשערי העיר. לדעת רבי יוחנן בתלמוד אותם מוצרעים היו גיחזי ושלושת בניו. מצורעים אלו שאף הם היו בחרפת רעב, החליטו שמאחר ובין כה הם עומדים למות ברעב במוקדם או במאוחר, ייתכן ועדיף ללכת למחנה ארם, שם ייתכן שירחמו עליהם ויתנו להם מאכל ויחיו.
ואכן ארבעת המצורעים פונים ללכת למחנה ארם, ומופתעים לגלות את כל המחנה נטוש, כשהוא מלא כסף בגדים ואוכל ובעלי חיים.
הסיבה לאותה מנוסה, מתוארת בנביא כמעשה ניסים: קולות מלחמה שהשמיע ה' במחנה ארם, שהיה משוכנע כי עם ישראל יוצא למחלמה נגדו בסיוע של עמים נוספים, וכפי המתואר בנביא:
וַאדֹנָי הִשְׁמִיעַ אֶת מַחֲנֵה אֲרָם קוֹל רֶכֶב קוֹל סוּס קוֹל חַיִל גָּדוֹל וַיֹּאמְרוּ אִישׁ אֶל אָחִיו הִנֵּה שָׂכַר עָלֵינוּ מֶלֶךְ יִשְׂרָאֵל אֶת מַלְכֵי הַחִתִּים וְאֶת מַלְכֵי מִצְרַיִם לָבוֹא עָלֵינוּ. ז וַיָּקוּמוּ וַיָּנוּסוּ בַנֶּשֶׁף וַיַּעַזְבוּ אֶת אָהֳלֵיהֶם וְאֶת סוּסֵיהֶם וְאֶת חֲמֹרֵיהֶם הַמַּחֲנֶה כַּאֲשֶׁר הִיא וַיָּנֻסוּ אֶל נַפְשָׁם.
לאחר שארבעת המצורעים מגלים את המחנות הנטושים, הם אוכלים ושותים, ולוקחים מהשלל שנשאר במחנות ומטמינים אותם. לאחר זמן מה מחליטים המצורעים, כי זהו יום בשורה, ואין מהראוי להמתין איתה עד הבוקר, ולכך החליטו מיד לשוב לשער העיר ולהודיע על בריחת מחנה ארם: ”וַיֹּאמְרוּ אִישׁ אֶל רֵעֵהוּ לֹא כֵן אֲנַחְנוּ עֹשִֹים הַיּוֹם הַזֶּה יוֹם בְּשֹוֹרָה הוּא וַאֲנַחְנוּ מַחְשִׁים וְחִכִּינוּ עַד אוֹר הַבֹּקֶר וּמְצָאָנוּ עָווֹן”.
המלך, שדבר הבשורה הגיע אליו, משתף את עבדיו בחששו, שמא מדובר בתחבולה שרקמו מחנה ארם, על מנת שיצאו מחוץ לחומות העיר בכדי שיוכלו לתופסם. וַיָּקָם הַמֶּלֶךְ לַיְלָה וַיֹּאמֶר אֶל עֲבָדָיו אַגִּידָה נָּא לָכֶם אֵת אֲשֶׁר עָשֹוּ לָנוּ אֲרָם יָדְעוּ כִּי רְעֵבִים אֲנַחְנוּ וַיֵּצְאוּ מִן הַמַּחֲנֶה לְהֵחָבֵה בַשָדֶה לֵאמֹר כִּי יֵצְאוּ מִן הָעִיר וְנִתְפְּשֵֹם חַיִּים וְאֶל הָעִיר נָבֹא, אחד מעבדי המלך מציע לקחת חמישה אנשים שירכבו על סוסים, ויצאו מחוץ למחנה על מנת לבדוק האם אכן מחנה ארם ברח. המלך אכן עושה כעצתו ושולח 2 רוכבי סוסים שיבדקו. הרוכבים מגיעים עד לירדן, כשהם רואים לאורך כל הדרך בגדים וכלים שהושלכו על ידי ארם, שנחפזו לברוח.
השליחים חוזרים ומבשרים למלך ולעם את הדבר. בעקבות דבריהם יוצא העם בהמוניו למחנה ארם הנטוש, ומתחילים לבזוז את האוכל והכלים שבהם. בעקבות הכמויות הרבות של האוכל והתבואה שבמחנה ארם, ירד מחירם של החטים והשעורים, וסאה סולת נמכרה בשקל, ושתי סאות של שעורים בשקל, כנבואת אלישע.
המלך מפקיד את השליש שסירב להאמין לדברי אלישע, להיות שומר בשער הכניסה לעיר, ומחמת העמוס של כולם לצאת מהעיר למחנה ארם, נרמס אותו שליש תחת רגלי האנשים ומת. ובך נתקיימה נבואת אלישע שיראה בעיניו שהאוכל יהיה בזול, אך לא יזכה להנות מכך: ”וְהַמֶּלֶךְ הִפְקִיד אֶת הַשָּׁלִישׁ אֲשֶׁר נִשְׁעָן עַל יָדוֹ עַל הַשַּׁעַר וַיִּרְמְסֻהוּ הָעָם בַּשַּׁעַר וַיָּמֹת כַּאֲשֶׁר דִּבֶּר אִישׁ הָאֱלֹהִים אֲשֶׁר דִּבֶּר בְּרֶדֶת הַמֶּלֶךְ אֵלָיו”.
בתלמוד > חיי שעה

בתלמוד במסכת עבודה זרה, מחדש רב חסדא משמו של רבי יוחנן, שאדם שאם לא יתרפא וודאי שימות, מותר לו להתרפאות אף מגוי, על אף שבדרך כלל נאסר להתרפאות מהם מחשש שמא יהרגהו, אך מאחר שבלאו הכי הוא ימות, הותר. ואף שאפשר שעל ידי שיתרפא הוא מקרב את מיתתו, מותר הדבר כיוון שאין אנו חוששים ל'חיי שעה' - לחיים של זמן מועט. רבי יוחנן מביא ראיה לדעתו זו, מסיפורם של המצורעים שהחליטו ללכת ולהפיל את עצמם במחנה ארם, מחמת הסיבה שבלאו הכי הם ימתו מרעב, ואף שבכך הם מקרבים את מיתתם, מוכח שאין לחשוש לחיי שעה.
לדעת התוספות אין לחוש לחיי שעה רק במקרה כזה שישנה אפשרות שעל ידי כך יוכלו לחיות, כגון במקרה של המצורעים שייתכן ומחנה ארם יתן להם אוכל ולא ימותו ברעב.
בתלמוד > הנהגה בעת רעב

במסכת בבא קמא אמרו חז"ל כי בזמן שיש רעב יש לאדם 'לפזר רגליו', ולנדוד ממקומו. ולמדו כן מכמה מקורות, ביניהם מכך שהמצורעים העדיפו ללכת למחנה ארם, ולא להיכנס לעיר. בצורך למקור זה כותב התלמוד, דאף שישנה סכנת מיתה בהליכה למחנה ארם, מותר להיכנס לספק סכנה. לדעת המהרש"א החידוש בכך הוא שאף בחזרה לעיר מדובר רק בספק סכנה, ולא בסכנה וודאית.
באחרונים העירו על כך, שהרי הטעם שהמצורעים העדיפו ללכת למחנה ארם הוא מפני שנאסר עליהם על פי התורה להיכנס לעיר. יש שכתבו ליישב שאף שאסור למוצרע להכינס לעיר, אך מפני פיקוח נפש - שלא ימותו ברעב, היו מכניסים אותם. אחרים כתבו שהצרעת שהייתה להם, לא הייתה אותה צרעת המוזכרת בתורה האוסרת כניסה לעיר, אלא כעין מחלה הדומה לצרעת, ושילוחם מהעיר תלוי בדעתם של בני העיר.
בתלמוד > לימוד חז"ל ממעשה רשעים

באחרונים תמהו כיצד ניתן ללמוד ממעשיהם של גיחזי ובניו, אחר שחז"ל אמרו שאין להם חלק לעולם הבא, ועשו מעשיהם שלא על פי ההלכה.
באגרות משה כתב לבאר ”צריך לומר דרבי יוחנן אומר דדין התורה תלוי בזה בדעת האינשי דכיון דלאינשי עדיף ספק חיות גמור מוודאי חיי שעה לכן אמרינן דמותר גם מדיני התורה ליכנס בספק הצלת חיים גמורים אף שמסכן בזה וודאי דחיי שעה שלכן לא חיישינן, וכיון שתלוי בדעת האינשי שפיר הוכיח הגמרא מגיחזי ושלושת בניו שעשו לדעת עצמן”. מכוח זה מסיק הרב פנשטיין שמותר לחולה להעדיף חיי שעה הוודאין מלחיות ספק חיים מרובים.
בספר נשמת אברהם העיר שבירושלמי מבואר שגיחזי היה אדם גדול בתורה, והביא את תירוצו של הרב שלמה זלמן אוירבך, שמכיוון שלא נזכר בדברי הנביא שעשו שלא כהוגן, וכן לא נזכר שמו של גיחזי ובניו במפורש בסיפור המעשה, ניתן ללמוד מהן הלכות.